Държавен вестник, бр. 5, 2014 г., стр. 180

СТР.  180	
Д Ъ Р Ж А В Е Н  В Е С Т Н И К 	
БРОЙ  5
ОБЩИНА ВЕЛИКО ТЪРНОВО
РЕШЕНИЕ № 967  
от 19 декември 2013 г.
На основание чл. 3, ал. 3, т. 2, чл. 4, ал. 4, 
чл. 31, ал. 1 и чл. 32, ал. 3, т. 1 ЗПСК, чл. 21, ал. 1, 
т. 8 ЗМСМА, чл. 45 ЗДДС, чл. 5 и 6 от Наредбата 
за търговете и конкурсите и Решение № 934 от 
28.11.2013 г. (ДВ, бр. 107 от 2013 г.) Общинският 
съвет – гр. Велико Търново, реши:
1. Приема анализ на правното състояние и 
начална цена в размер 12 370 лв. за продажба на 
общински нежилищен имот със стопанско пред-
назначение, представляващ: „Фризьорски салон –  
реална част от сграда (Битов комбинат), попадаща 
в УПИ ІІ от кв. 90 по плана на с. Самоводене, 
заедно със съответстващите на обособената част 
идеални части от общите части на сградата и пра-
во на строеж съобразно застроената площ върху 
урегулирания поземлен имот“ – собственост на 
Община Велико Търново. 
2. Определя начин за продажба на посочения 
в т. 1 обект чрез публичен търг с явно наддаване 
при стъпка на наддаване в размер 620 лв.
3. Търгът ще се проведе при следните условия: 
дата на търга – на 17-ия ден след датата на обнарод-
ване на това решение в „Държавен вестник“, като 
в случай че 17-ият ден съвпада с неработен ден, 
търгът ще се проведе на първия следващ работен 
ден; начало на търга – 14 ч.; място на търга – стая 
419 в сградата на Община Велико Търново.
4. Утвърждава тръжна документация и договор 
за продажба за обекта. Определя цена за продажба 
на комплект тръжна документация в размер 300 лв. 
(с ДДС), която се заплаща по сметка № BG93 
SOMB 9130 3224 7614 52 на Общинската агенция 
за приватизация – Велико Търново, при „Общинска 
банка“ – АД, клон Велико Търново, BIC код SOMB 
BGSF. Тръжната документация се получава след 
представяне в общинската агенция за приватизация 
на документ за извършено плащане – стая 419 в 
сградата на Община Велико Търново, всеки работен 
ден и до 10 ч. на деня, предхождащ датата на търга.
5. За допускане до участие в търга кандидатите 
внасят депозит в размер 3711 лв. по сметка № BG59 
SOMB 9130 3324 7614 01 на Общинската агенция 
за приватизация – Велико Търново, при „Общин-
ска банка“ – АД, клон Велико Търново,  BIC код 
SOMB BGSF, всеки работен ден и до 16 ч. на деня, 
предхождащ датата на търга.
6. Заплащането на договорената цена и сключ-
ването на договор за продажба се извършват в 
30-дневен срок от датата на заповедта за определяне 
на купувач. Дължимата сума заедно с начисления 
ДДС, представляваща разлика между договорена-
та цена и внесения депозит, се заплаща в левове 
по сметка № BG50 SOMB 9130 3224 7614 50 на 
Общинската агенция за приватизация – Велико 
Търново, при „Общинска банка“ – АД, клон Ве-
лико Търново, BIC код SOMB BGSF. Непарични 
платежни средства не се приемат.
За обекта се допуска и разсрочено плащане при 
условията, посочени в чл. 3, т. 6 на методиката за 
подготовка на приватизационни сделки, провеждане 
на публични търгове и конкурси, сключване на 
приватизационни сделки и следприватизационен 
контрол в Община Велико Търново.
7. Срок за оглед на обекта – всеки работен 
ден и до 12 ч. на деня, предхождащ датата на 
търга. Срок за подаване на документи за участие 
в търга – всеки работен ден и до 17 ч. на деня, 
предхождащ датата на търга, в стая 419 в сградата 
на Община Велико Търново.
8. Възлага на общинската агенция за прива-
тизация да организира приватизационната сделка 
за обекта по установения от закона ред и взетите 
решения от Общинския съвет – гр. Велико Търново.
9. При неявяване на купувачи повторен търг ще 
се проведе 14 дни след датата на търга при същите 
условия, като в случай че така определеният ден 
съвпада с неработен ден, търгът ще се проведе на 
първия следващ работен ден. 
10. В случай на неявяване на купувачи и за 
обявения повторен търг ще се проведат последва-
щи поредни търгове на 28-ия ден след обявената 
дата за съответния повторен търг при условията на 
това решение, като в случай че така определеният 
ден съвпада с неработен ден, търгът се провежда 
в първия следващ работен ден.
Председател:  
Н. Ашиков
9672
РЕШЕНИЕ № 968 
от 19 декември 2013 г.
На основание чл. 3, ал. 3, т. 2, чл. 4, ал. 4, чл. 31, 
ал. 1 и чл. 32, ал. 3, т. 1 ЗПСК, чл. 21, ал. 1, т. 8 
ЗМСМА, чл. 45 ЗДДС, чл. 5, 6 и чл. 14, ал. 4 от 
Наредбата за търговете и конкурсите във връзка 
с решения № 1184 от 20.01.2011 г. (ДВ, бр. 12 от 
2011 г.), № 123 от 23.02.2012 г. (ДВ, бр. 22 от 2012 г.), 
№ 196 и № 197 от 19.04.2012 г. (ДВ, бр. 35 от 2012 г.) 
Общинският съвет – гр. Велико Търново, реши:
1. Намалява с 50 на сто приетите с решения 
№ 196 и № 197 от 19.04.2012 г. начални цени и 
определя нови начални цени за продажба на об-
щински нежилищни имоти, както следва: 
а) за „Незастроен ПИ с идентификатор 10447.501.4 
по КККР на гр. Велико Търново“, целият с площ 
6158 кв. м, за който имот е отреден УПИ І – „За 
производствени и складови дейности“ от кв. 2 по 
ПУП – ПР на гр. Велико Търново, Западна про-
мишлена зона – 80 415 лв., в която не е включена 
стойността на дължимия ДДС;
б) за „Незастроен ПИ с идентификатор 
10447.501.169 по КККР на гр. Велико Търново“, 
целият с площ 7213 кв. м, за който имот е отреден 
УПИ ІІ – „За складова база на „Електроснабдява-
не“ от кв. 2 по ПУП – ПР на гр. Велико Търново, 
Западна промишлена зона – 96 080 лв., в която не 
е включена стойността на дължимия ДДС. 
Сделките се облагат с ДДС.
2. Определя начин за продажба на посочените 
в т. 1 обекти чрез публичен търг с явно наддаване 
при стъпка на наддаване, както следва: за имота 
по т. 1, буква „а“ – 4000 лв.; за имота по т. 1, буква 
„б“ – 4800 лв.
3. Търговете ще се проведат при следните ус-
ловия: дата на търга – на 21-ия ден след датата 
на обнародване на това решение в „Държавен 
вестник“, като в случай че 21-ият ден съвпада с 
неработен ден, търгът ще се проведе на първия 
следващ работен ден; начало на търга – 14 ч.; 
място на търга – стая 419 в сградата на Община 
Велико Търново.